proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA MODIFICACIÓN DE CRÉDITO SC-01-2023
ADMINISTRACIÓN LOCAL — Municipal — Pazos de Borbén (Presupostos e cadros de persoal, 19/12/2023)

Transcorrido o prazo de exposición regulamentario (BOP nº 223, do 20 de novembro do 2023), de acordo co preceptuado no RDLex.2/2004, do 05 de marzo, polo que se aproba o Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Suplemento de Crédito nº 1/2023, aprobado polo Pleno en sesión extraordinaria urxente do 16 de novembro do 2023; e unha vez incluída a devandita modificación, disponse a súa publicación no BOP. O resumo por capítulos do orzamento municipal vixente, unha vez incorporada a modificación, queda como se recolle a continuación. Contra a devandita aprobación, poderán os interesados interpor, se así o estiman, directamente recurso contencioso-administrativo, na forma e prazos establecidos nos artigos 25 e seguintes da Lei 29/1998, de 13 de xullo, reguladora da xurisdición contencioso-administrativa, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Pazos de Borbén, o Alcalde. Documento asinado dixitalmente á marxe.
APROBACIÓN DA LISTAXE DE PERSOAS ADMITIDAS OU EXCLUÍDAS, NA COMISIÓN EXTRAORDINARIA DE FEBREIRO, EN RÉXIME RESIDENCIAL, NO CENTRO PRÍNCIPE FELIPE PARA O CURSO 2022 – 2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 03/03/2023)

De conformidade co disposto na base décimo cuarta desta convocatoria publicada no Boletín Oficial da Provincia de Pontevedra núm.85, de data 4 de maio de 2022, publicarase, na páxina web da Deputación Provincial de Pontevedra (www.depo. gal) a listaxe de persoas admitidas ou excluídas, na convocatoria extraordinaria celebrada no mes de febreiro en réxime de atención residencial no Centro Príncipe Felipe para o curso 2022 – 2023.
CAMBIO DE DENOMINACIÓN DE VÍA PÚBLICA, RÚA CALVO SOTELO
ADMINISTRACIÓN LOCAL — Municipal — Agolada (Outros documentos, notificacións e informacións públicas, 08/02/2023)

Expediente núm.: 578/2022 Procedemento: Cambio de Denominación dunha Vía Pública Asunto: Cambio de denominación de vía público (Rúa Calvo Sotelo) Documento asinado por: O Alcalde Acordo do Pleno do Concello de Agolada pola que se aproba inicialmente expediente de cambio de denominación dunha vía pública. Logo de instruír polos servizos competentes deste Concello, expediente de cambio de denominación da seguinte vía pública: Convócase, por prazo de vinte días a contar desde o día seguinte ao de publicación do presente anuncio neste Boletín Oficial da Provincia de Pontevedra, trámite de información pública, a fin de que calquera persoa física ou xurídica poida examinar o expediente e formular cantas alegacións, suxestións ou reclamacións teñan por conveniente. No suposto de que non se reciban alegacións, o citado acordó terá carácter definitivo. Á súa vez, estará a disposición dos interesados na sede electrónica deste Concello (https://agolada.sedelectronica. gal/). O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. En Agolada, na data indicada ao marxe O Alcalde-Presidente, Luis Calvo Miguélez DOCUMENTO ASINADO ELECTRONICAMENTE
MODIFICACIÓN DE CRÉDITO NA MODALIDADE DE SUPLEMENTO DE CRÉDITO 1/2023. CONCELLO DE CERDEDO–COTOBADE
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 31/05/2023)

O Pleno do Concello Cerdedo-Cotobade en sesión extraordinaria urxente de data de 15 de maio de 2023 e corrección de erros en sesión extraordinaria urxente de data 26 de maio de 2023, adoptou o acordo de aprobar inicialmente o expediente de modificación de crédito número 1096/2023, na modalidade de suplemento de crédito 1/2023 financiado con Remanente de Tesourería, expediente que se expón ao público para o seu examen polos interesados e presentación de reclamacións durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. Cerdedo-Cotobade, O Alcalde Asdo. Jorge Cubela López ( Asinado dixitalmente na data reflectida ao marxe )
EXPOSICIÓN PÚBLICA E COBRANZA EN VOLUNTARIA DA TAXA POR OCUPACIÓN DE VÍA PÚBLICA CON POSTOS DE VENDA AMBULANTE DO PRIMEIRO TRIMESTRE DE 2023
ADMINISTRACIÓN LOCAL — Municipal — Tui (Recadación, 31/01/2023)

Aprobado por este Concello o Padrón da “Taxa por ocupación de vía pública con postos de venda ambulante”, queda exposto ao público durante o prazo de 1 mes (artigo 83.2 da Lei 39/2015, de 1 de outubro, do Procedemento Administrativo Común das Administracións Públicas), para o seu exame e alegacións por parte das persoas interesadas. A exposición ao público do presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, Xeral Tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos (artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais): De conformidade co previsto no artigo 12 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en relación cos artigos 24 e 25 do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles aos contribuíntes afectados que o período voluntario de cobranza das taxas indicadas comprenderá dende o día 30 de xaneiro ata o día 30 de marzo de 2023, ambas datas incluídas. Consonte cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, empregando os documentos de ingreso dos recibos non domiciliados en entidades financeiras, que se enviarán por correo postal ordinario (sen carácter de notificación) ao domicilio declarado polo contribuínte, as taxas deberán satisfacerse: A perda ou a non recepción do devandito documento de ingreso do recibo non eximen da obriga do pagamento e non impiden a utilización da vía de prema, polo que o contribuínte poderá obter un duplicado ata o derradeiro día do período voluntario de cobranza, ben nas dependencias do departamento de Tesourería do Concello, ben por solicitude telefónica ou no correo electrónico cobros@tui. gal Advírtese aos contribuíntes que poden facer uso da domiciliación bancaria para o pagamento segundo o disposto no artigo 38 do Real Decreto 939/2005, de 29 de xullo, polo que se aproba o Regulamento Xeral de Recadación. Os recibos que figuren correctamente domiciliados faranse chegar ás respectivas entidades financeiras para que sexan cargados nas contas dos seus clientes. O vencemento do prazo de ingreso en período voluntario sen que se teña satisfeita a débeda determinará o comezo do procedemento de prema e a esixencia da recarga e dos xuros de demora que en cada momento correspondan, segundo o establecido nos artigos 26, 28 e 161 da Lei 58/2003, de 17 de decembro, Xeral Tributaria. En Tui, o Alcalde-Presidente, Enrique Cabaleiro González Documento asinado dixitalmente á marxe
MODIFICACIÓN DA ORDENANZA FISCAL DA TAXA DE SUMIDOIRO
ADMINISTRACIÓN LOCAL — Municipal — Catoira (Ordenanzas e Regulamentos, 03/11/2023)

Expediente núm.: 374/2023. MODIFICACIÓN DA ORDENANZA FISCAL DA TAXA DE SUMIDOIRO O que se fai público durante un prazo de trinta días hábiles contados dende o día seguinte ao da publicación deste edito no Boletín Oficial da Provincia, a fin de que polos interesados poida examinarse o expediente e presentalas reclamacións ou alegacións que estimen oportunas, de conformidade co disposto no artigo 49. b da Lei 7/1985, de 2 de abril, reguladora das Bases de Réxime Local. De non presentarse reclamacións, o acordo de aprobación elevarase a definitivo automaticamente. Catoira, na data da sinatura electrónica. O alcalde, Xoán Xosé Castaño Conde.
SUSPENSIÓN CAUTELAR PROCESO SELECTIVO PRAZA TÉCNICO ADMINISTRACIÓN XERAL
ADMINISTRACIÓN LOCAL — Municipal — Baiona (Persoal, oposicións, 24/07/2023)

Por Resolución da Alcaldía número 2023-1717 de data 17 de xullo de 2023 e, visto o recurso administrativo de reposición interposto ás bases reguladoras do proceso selectivo para cubrir unha praza vacante de Técnico de Administración Xeral mediante quenda libre, acórdase: PRIMEIRO.-Admitir a trámite o recurso presentado. SEGUNDO.-Que como medida cautelar se proceda a suspender o procedemento de referencia de conformidade co artigo 117 da Lei 39/2015, do Procedemento Administrativo Común das Administracións Públicas. De conformidade co establecido no apartado 5 do artigo 118 ao ter por obxecto o recurso un acto administrativo que afecta a unha pluralidade indeterminada de persoas, a suspensión da súa eficacia haberá de ser publicada no xornal oficial en que o acto administrativo se inseríu. TERCEIRO.- Que se proceda a dar traslado do recurso presentado os outros interesados no procedemento para que, nun prazo non inferior a dez días nin superior a quince, formulen as alegacións e presenten os documentos e xustificantes que estimen procedentes. En Baiona, na data que figura na sinatura dixital á marxe desde documento O Alcalde-Presidente Asdo.: Jesús Vázquez Almuiña
RECTIFICACIÓN DA RESOLUCIÓN PRESIDENCIAL POLA QUE SE APROBA A CONVOCATORIA PARA NOMEAMENTO DE FUNCIONARIADO INTERINO SEN PRAZA PARA A EXECUCIÓN DO PROGRAMA TEMPORAL “ERASMUS+ 2023-2027”, CON DESTINO AO SERVIZO DE PROMOCIÓN DO EMPREGO
ADMINISTRACIÓN LOCAL — Provincial — Deputación Provincial (Persoal, oposicións, 20/11/2023)

Expediente: 2023068033. Asunto: Rectificación da Resolución Presidencial nº RP2023008426 pola que se aproba a convocatoria para nomeamento de funcionariado interino sen praza para a execución do programa de carácter temporal “Erasmus+ 2023-2027”, con destino ao Servizo de Promoción de Emprego e Desenvolvemento Local. Trámite: Rectificación. O deputado, en virtude das competencias delegadas da Presidencia en materia de persoal, dita a seguinte RESOLUCIÓN: Por Resolución Presidencial nº RP2023008426 apróbase a convocatoria para nomeamento de funcionariado interino sen praza para a execución do programa de carácter temporal “Erasmus+ 2023-2027”, con destino ao Servizo de Promoción de Emprego e Desenvolvemento Local; advertidos uns erros nas bases xerais da convocatoria, e de conformidade co artigo 109.2 da Lei 39/2015, de 1 de outubro de procedemento administrativo común das Administracións Públicas, PRIMEIRO.— Rectificar dita resolución, no senso que onde di: “Sétima. Comprobación de datos. (…) Antes da publicación da lista provisional e excepcionalmente, no caso de que algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes mediante notificación electrónica, que unha vez enviada estará a disposición da persoa interesada durante un prazo de 3 días naturais, e tras ter accedido terá un prazo de 24 horas para responder.” Debe dicir: “Sétima. Comprobación de datos. (…) Antes da publicación da lista provisional e excepcionalmente, no caso de que algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes mediante notificación electrónica, que unha vez enviada estará a disposición da persoa interesada durante un prazo de 3 días naturais, e tras ter accedido terá un prazo de dous días para responder.” SEGUNDO.— Todas as referencias de publicación no taboleiro de anuncios deben ser omitidas e terase en conta como único medio de publicación para os trámtes posteriores ao da convocatoria, a sede electrónica da Deputación de Pontevedra. En Pontevedra, na data da sinatura electrónica.
APROBACIÓN PADRÓN FISCAL SAF FEBREIRO 2023
ADMINISTRACIÓN LOCAL — Municipal — Agolada (Recadación, 24/03/2023)

Por Resolución de Alcaldía de data 14 de MARZO de 2023, aprobouse o Padrón fiscal do Servizo de Axuda no Fogar na modalidade de libre concorrencia ou prestación básica e de dependencia correspondente ao mes de FEBREIRO DO 2023. Por medio do presente exponse ao público o devandito padrón polo prazo de 15 días hábiles, que empezará a contarse dende o día seguinte ao da publicación deste anuncio no Boletín Oficial da Provincia, para que poidan formularse as reclamacións que se consideren pertinentes, tanto en vía administrativa (artigos 123 e 124 da LPAC), coma na vía contenciosa (artigos 19, 25 e 46 da LJCA) O que se fai público para xeral coñecemento e aos efectos de que sirva de notificación colectiva de conformidade co establecido na Lei 58/2003, de 17 de decembro, Xeral Tributaria. Agolada,17 de marzo do 2023.- O Alcalde, Luís Calvo Miguélez.
APROBACIÓN DEFINITIVA. EXP.432/2023 DE MODIFICACIÓN DO ORZAMENTO MEDIANTE CRÉDITO EXTRAORDINARIO FINANCIADO CO REMANENTE LÍQUIDO DE TESOURERÍA
ADMINISTRACIÓN LOCAL — Municipal — Vila de Cruces (Presupostos e cadros de persoal, 03/07/2023)

En cumprimento do artigo 169.3 por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegaciones durante o prazo de exposición ao público (anuncio no BOP nº 100 de data 26/05/2023), quedou automáticamente elevado a definitivo o acordo plenario de aprobación inicial adoptado con data 18 de maio de 2023, relativo ao expediente num.432/2023, de modificación do orzamento mediante crédito extraordinario financiado con remanente de tesourería, por importe de 36.094,54 €. Dacordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos da modificación de créditos aprobada: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo perante a Sala do Tribunal Superior de Xustiza de Galicia na forma e prazos establecidos nos artigos 25 e seguintes da Lei 29/1998, de 13 de xullo, Reguladora de dita Xurisdicción. O ALCALDE. LUÍS GEMA FRANCISCA SENEN NEGUERUELA. OCUMENTO ASINADO ELECTRONICAMENTE Á MARXE
EXPOSICIÓN PÚBLICA E COBRANZA DO PREZO PÚBLICO POLA PRESTACIÓN DO SERVIZO DE AXUDA NO FOGAR DO MES DE NOVEMBRO RELATIVO AO EXERCICIO 2023
ADMINISTRACIÓN LOCAL — Municipal — Gondomar (Recadación, 19/12/2023)

De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O período voluntario de cobranza será de dous meses, contados a partir do día seguinte á publicación deste anuncio no Boletín Oficial da Provincia de Pontevedra. Se o vencemento coincide en día inhábil, entenderase prorrogado ao primeiro día hábil seguinte. O presente anuncio ten carácter de notificación colectiva ao abeiro do artigo 102 da Lei 58/2003, 17 de decembro, Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento executivo, a percepción dos cargos correspondentes e demais conceptos esixibles tal e como se fixan nos artigo 26, 28, e 161 da Lei 58/2003 Xera Tributaria. Contra as débedas consignadas no padrón contributivo e notificada colectivamente mediante este anuncio, os interesados poderán interpor os seguintes recursos: O Alcalde en funcións, Petra Margarita Naveda Chao. (Asinado dixitalmente en data ao marxe)
DELEGACIÓN DE COMPETENCIAS PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 21/07/2023)

Por Decreto de Alcaldía número 2023-0263, do 12 de xullo de 2023, acordouse delegar puntualmente no Yessica Pino Adelantado Atorrasagasti Mariel Alejandra Bayos Benadero a atribución para a autorización do matrimonio civil que se celebrará na Casa do Concello (Salón de Plenos) o vindeiro 22 de xullo de 2023. O que se fai público en cumprimento do artigo 44.2 do Real Decreto 2568/1986 do 28 de novembro, polo que se aproba o regulamento de organización, funcionamento e réxime xurídico das Entidades Locais. DOCUMENTO ASINADO ELECTRONICAMENTE
APROBACIÓN PADRÓN FISCAL DA TAXA POLA PRESTACIÓN DO SERVIZO DA ESCOLA MUNICIPAL DE MÚSICA, MARZO 2023
ADMINISTRACIÓN LOCAL — Municipal — Caldas de Reis (Recadación, 21/03/2023)

En data 13 de marzo de 2023 o Alcaldía ditou a seguinte resolución: Vista a ordenanza fiscal reguladora da taxa por ensinanzas especiais nos establecementos docentes do Concello publicada no BOP nº 110 do 11 de xuño de 2009 (modificación no BOP nº 236, do 10 de decembro de 2013). Visto o informe emitido polo servizo, que detalla a relación de persoas usuarias, e os importes a abonar por cada unha delas en relación ao período considerado Tendo en conta o establecido no artigo 21.1. f) da Lei 7/1985, de 2 de abril, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. Primeiro.- APROBAR O PADRÓN MENSUAL da taxa pola prestación do servizo da escola municipal de música correspondente ao mes indicado, que responde ao detalle que figura en Anexo a esta resolución. Segundo.- En cumprimento do disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, EXPOÑER AO PÚBLICO O PADRÓN APROBADO, mediante a publicación de edicto no BOP e no taboleiro de anuncios do concello, POR UN PERÍODO DE 20 DÍAS dende a publicación, para o seu exame e reclamación por parte das persoas interesadas. Conforme ao disposto no artigo 12 do Real Decreto Lexislativo 2/2024, de 5 de marzo, polo que se aproba o Texto Refundido da Lei reguladora das Facendas Locais, esta publicación servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. -Prazo de ingreso: o período voluntario de cobranza será de DOUS MESES dende a publicación do presente edicto. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. -Lugar de ingreso e modalidade de cobro: Mediante domiciliación bancaria. Os recibos serán cargados dentro dos cinco primeiros días do período voluntario de cobranza. Terceiro.- Contra as liquidacións, os interesados poderán interpor recurso preceptivo de reposición ante o Sr. Alcalde, segundo o establecido no artigo 108 da Lei 7/1985 reguladora das bases do réxime local, e de acordo co disposto no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte ao remate do período de exposición pública do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Caldas de Reis, á data da sinatura dixital. O Alcalde
APROBACIÓN INICIAL DO SUPLEMENTO DE CRÉDITO SC 03-2023
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 17/11/2023)

De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOP, sendo os créditos executivos a partir dese momento. De presentarse reclamacións, estas serán resoltas pola Xunta Veciña no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde Pedáneo, Jacobo Alonso Iglesias. Documento asinado dixitalmente á marxe na data que figura.
PERIODICIDADE DAS SESIÓNS ORDINARIAS DO PLENO
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 07/07/2023)

En cumprimento das obrigas determinadas pola lexislación de réxime local faise público o acordo do Pleno do Concello de Cerdedo-Cotobade de 04.07.2023 “1. Determinar a periodicidade bimestral, cada dous meses, das sesións ordinarias do Pleno do Concello de Cerdedo-Cotobade.2. As devanditas sesións celebraranse os derradeiros xoves de cada mes impar ás 12:30 horas. Se a data prevista fose festiva a sesión celebrarase o primeiro día hábil inmediato anterior.” Cerdedo-Cotobade, 4 de xullo de 2023 O Alcalde, Jorge Cubela López
DH. A36.90601. SOLICITUDE DE CHORIZOS GALICIA S. L. PARA A CONCESIÓN DUN CAUDAL DE AUGA NA PARROQUIA DE CERPONZÓNS, NO CONCELLO DE PONTEVEDRA.
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 14/06/2023)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Chorizos Galicia S. L. CAUDAL: 1165,00 m3/ano DESTINO: uso industrial ORIXE: pozo na parc.575 do pol.197 do catastro de Pontevedra LUGAR: Leborei PARROQUIA: Cerponzóns CONCELLO: Pontevedra Preténdese construír pozo barrena duns 69 m prof. e bombear a auga a depósitos no interior de instalacións industriais na mesma parcela para a súa distribución e emprego no proceso industrial. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións David Malcolm Monet Montull (sinatura dixital)
CONVOCATORIA XUNTA ORDINARIA DA COMUNIDADE DE AUGAS USUARIOS DE LA FERIA
SECCIÓN NON OFICIAL —  — Comunidad de Usuarios de A Feira (Outros documentos, notificacións e informacións públicas, 24/04/2023)

D. Fortunato Alvarez Gonzalez, Presidente da Comunidad de Aguas Usuarios de La Feria, convócao á Asemblea Xeral Ordinaria que terá lugar no salón de actos do Centro Cultural da Feira o vindeiro Sábado día 13 de maio de 2023, ás 20:30 horas en primeira convocatoria, e de non haber quórum suficiente, en segunda convocatoria, ás 21:00 horas do mesmo día, co seguinte 1º. Lectura e aprobación da acta do 21 de maio de 2022 e 18 de novembro de 2022.2º. Presentación e aprobación, se procede, do estado de contas.3º.- Valoración e posible aprobación dunha subida de cuotas.4º. Explicación de obras realizadas e pendentes de realizar.5º. Altas, baixas e cambio de titular de abonados.6º. Presentación da lista de Usuarios que teñen cotas pendentes de pago.7º. Información a cerca das subvencións solicitadas.8º. Renovación da nova Dirección Administrativa (Xunta Directiva e Xurado). 9º. Rogos e preguntas. Salceda de Caselas a 10 de abril de 2023 – D. Elia Villaver Garcia Mon.
PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR, CORRESPONDENTE AO MES DE NOVEMBRO DE 2023, SAF BÁSICA E SAF DEPENDENCIA. EXPTE. NUM 278 / 2023.
ADMINISTRACIÓN LOCAL — Municipal — Baiona (Recadación, 20/12/2023)

Por decreto de alcaldía de data 13 de decembro de 2023, foi aprobado o padrón fiscal da taxa pola prestación do servizo de Axuda no Fogar, correspondente ao mes de novembro de 2023, SAF BASICA e SAF DEPENDENCIA., quedando aberto o período de exposición ao público por un prazo de 20 días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán, nas oficinas de recadación do Concello de Baiona, examinar o padrón aprobado. A exposición ao público do padrón anterior producirá os efectos de notificación colectiva conforme ao establecido no artigo 102.3 da Lei Xeral Tributaria. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. O pago dos recibos efectuaráse mediante domiciliación bancaria, de conformidade coas solicitudes efectuadas polos usuarios. O período voluntario de cobranza dos recibos correspondentes ao mes de novembro de 2023, queda establecido da seguinte maneira: Cota mes novembro: dende o 16 de decembro de 2023 ao 16 febreiro de 2024. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. Contra as liquidacións do padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de febreiro de 2023, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: Documento asinado telemáticamente ao marxe. O alcalde.
EXPOSICIÓN PÚBLICA E PERÍODO VOLUNTARIO DECOBRANZA DO PADRÓN RELATIVO Á TAXA POR ENTRADA DEVE HÍCULOS OU CARRUAXES A TRAVÉS DAS BEIRARRÚAS E AS RESERVAS DE VÍA PÚBLICA PARA APARCAMENTO, CARGA E DESCARGA DE MERCADORÍAS DE CALQUERA CLASE 2023
ADMINISTRACIÓN LOCAL — Municipal — Guarda, A (Recadación, 14/09/2023)

A Presidencia desta Corporación, mediante resolución núm.2023-1373, 6 de setembro de 2023, aprobou o padrón da taxa por entrada de vehículos ou carruaxes a través das beirarrúas e as reservas de vía pública para aparcamento, carga e descarga de mercadorías de calquera clase correspondente ó exercicio tributario 2023 do Concello de A Guarda. A dita resolución é definitiva en vía administrativa. O padrón fiscal exporase ó público na tesourería municipal e na oficina de xestión tributaria do concello durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa por entrada de vehículos ou carruaxes a través das beirarrúas e as reservas de vía pública para aparcamento, carga e descarga de mercadorías de calquera clase no Concello de A Guarda correspondente ó exercicio tributario 2023, será do día 15 de setembro ó día 30 de novembro de 2023, ámbalas dúas datas inclusive. A data de cargo en conta dos recibos domiciliados será o día 20 de outubro de 2023. O imposto deberá satisfacerse a través das seguintes entidades bancarias: ABANCA BANCO SANTANDER BBVA BANCO SABADELL CAIXABANK O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Roberto José Álvarez Carrero Documento asinado dixitalmente á marxe
CONVOCATORIA PARA OS USUARIOS DA COMUNIDADE DE USUARIOS DE AUGA DA RIÑA PARA MODIFICACIÓNS DE USUARIOS, BAIXAS, ALTAS. E A MODIFICACIÓN DOS ESTATUTOS DA COMUNIDADE.
SECCIÓN NON OFICIAL —  — Comunidad de Usuarios de Auga de A Riña–Oia (Outros documentos, notificacións e informacións públicas, 28/12/2023)

Pola presente convócase a todas e todos os usuarios á Asemblea Xeral Extraordinaria a celebrar o próximo sábado, 13 de xaneiro do 2024, no Centro Cultural de Santa María de Oia, ás 16:30 horas en primeira convocatoria e ás 17:00 horas en segunda convocatoria, para tratar a seguinte: Axúntase a proposta dos Estatutos da CUA A Riña. Dispoñen os usuarios até o día 29 de decembro do 2023 para presentar á Xunta de Goberno as alegacións aos artigos que consideren de interese. As alegacións deberán incluír unha proposta de redacción alternativa ao artigo ou artigos que se queiran modificar. As alegacións serán estudadas, tomadas en consideración e, de ser o caso, incorporadas á proposta de modificación de estatutos que será sometida a aprobación da Asemblea Xeral o 13 de xaneiro do 2024. Pídese a asistencia de todas e todos os usuarios. O Presidente, Jose Luís Crespo Crespo. D/Dna. con D. N. I. delego a miña representación na Asemblea Xeral Extraordinaria do 13 de xaneiro do 2024 en D./Dna.……………………., con D. N. I. Asdo.:.
APROBACIÓN INICIAL DA TRANSFERENCIA DE CRÉDITO TC 19-2023
ADMINISTRACIÓN LOCAL — Municipal — Porriño, O (Presupostos e cadros de persoal, 07/11/2023)

O Pleno do Concello do Porriño, reunido en sesión ordinaria o día trinta de outubro de 2023, aprobou inicialmente o expediente de modificación orzamentaria mediante transferencia de crédito número TC 19-2023 entre distintas áreas de gasto por importe de 661.115,00 euros. De conformidade co disposto no artigo 169.1, por remisión do 179.4, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo, poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición na sede electrónica deste concello: http://oporrino.sedelectronica. gal De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOPPO, sendo os créditos executivos a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación definitiva da modificación ao citado órgano. O Alcalde-presidente, Manuel Alejandro Lorenzo Alonso. Asinado dixitalmente á marxe na data que figura.
OFERTA EMPREGO PÚBLICO 2023
ADMINISTRACIÓN LOCAL — Municipal — Nigrán (Oferta de emprego público, 29/12/2023)

Por Resolución de Alcaldía núm.2023-2791 de data 22 de decembro de 2023 deste Concello, aprobouse a Oferta de emprego público do 2023, correspondente ás prazas que a continuación se detalla: Contra a presente resolución, que pon fin á vía administrativa, poderá interpor recurso potestativo de reposición ante o mesmo órgano que a ditou no prazo dun mes, recurso que se entenderá desestimado polo transcurso dun mes sen ditarse e notificarse resolución expresa e sen que tal interposición suspenda o acto ditado; ou ben, directamente, recurso contencioso-administrativo ante os Xulgados do Contencioso-administrativo de Vigo no prazo de dous meses; todo o anterior sen prexuízo de calquera outro recurso que estime procedente interpoñer e sexa conforme a Dereito.
DELEGACIÓNS DO PLENO NO ALCALDE
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 17/08/2023)

Por acordo plenario de 07.07.2023 adoptouse o seguinte acordo cuxa parte dispositiva a continuación se transcribe literalmente: Considerando a posibilidade de delegación de competencias de determinadas materias do Pleno no Alcalde e na Xunta de Goberno Local, conforme o artigo 22.4 da Lei 7/1985, do 2 de abril, Reguladora das Bases de Réxime Local; e co fin de axilizar a xestión administrativa, PROPOÑO ao Pleno Municipal a adopción do seguinte acordo: PRIMEIRO. Delegar as seguintes atribucións do Pleno no Alcalde: 1.—O exercicio de accións xudiciais e administrativas e a defensa da corporación en materias de competencia plenaria.2.—A declaración de lesividade dos actos do Concello.3.—A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. SEGUNDO. Publicar estes acordos no Boletín Oficial da Provincia, no taboleiro municipal e no Portal de Transparencia, cursando efecto a partir do día seguinte ao súa adopción. Nigrán, O ALCALDE
PREZO PÚBLICO PROGRAMA CONCILIA VERÁN 2023. CONCELLO VILA DE CRUCES
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 18/05/2023)

En aplicación da Ordenanza reguladora do prezo público por impartición de cursos, ludotecas, viaxes, campamentos xuvenís e outras actividades de carácter deportivo e/ou socioculturais, faise público mediante o presente Edicto, a efectos do coñecemento xeral e publicidade, o prezo público aprobado por Decreto da Alcaldía num.2023-0270, de data 10 de maio de 2023, pola asistencia ao Programa Concilia Verán 2023, será o seguinte: Vila de Cruces, 11 de maio de 2023. O ALCALDE. LUÍS CELSO TABOADA SANCHEZ.
APROBACIÓN INICIAL DA MODIFICACIÓN ORZAMENTARIA Nº 57/23 NA MODALIDADE DE SUPLEMENTO DE CRÉDITO Nº 03/23
ADMINISTRACIÓN LOCAL — Municipal — Moaña (Presupostos e cadros de persoal, 27/11/2023)

O que se publica en cumprimento do ordenado e con aplicación do disposto nos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e, en consecuencia, exponse ao público o expediente durante o prazo de quince días hábiles a contar desde o seguinte ao de publicación deste anuncio no Boletín Oficial da Provincia (BOP. PO), durante os cales os/as interesados/as poderán examinalo e presentar reclamacións ante o Pleno. Os documentos relativos á citada modificación orzamentaria, publicaranse no Portal de Transparencia do Concello de Moaña (Indicador 3. Información económico e orzamentaria, 3.1 Orzamentos, 3.1.2 Modificacións orzamentarias), ao que se accede a través da sede electrónica do Concello de Moaña ( https://concellodemoana.sedelectronica. gal/ ), a partir da data de publicación deste anuncio no BOP. PO, de conformidade co disposto na letra e) do artigo 7 da Lei 19/2013, do 9 de decembro, de transparencia, acceso á información pública e bo goberno. A modificación orzamentaria considerarase definitivamente aprobada se durante o citado prazo non se presentaron reclamacións; en caso contrario, o Pleno dispoñerá do prazo dun mes para resolvelas. Unha vez aprobado definitivamente polo Pleno da Corporación, a modificación orzamentaria publicarase integramente no Boletín Oficial da Provincia. Documento asinado dixitalmente ao marxe.
CONVOCATORIA DE PLENO EXTRAORDINARIO URXENTE APROBACIÓN ACTAS 3-XULLO-2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 30/06/2023)

De orde da Ilma. Sra. Presidenta e de conformidade co establecido nos artigos 46.2. b) da Lei 7/85, de 2 de abril, e 56.1 do RD 2568/86, de 28 de novembro, convócase sesión extraordinaria urxente do Pleno da Corporación Provincial para o vindeiro LUNS, día 3 de xullo de 2023, ás 12:00 horas, consonte á seguinte 1.- Pronunciamento do Pleno sobre a urxencia da súa convocatoria.2.- Aprobación do borrador da acta da anterior sesión, extraordinaria urxente, do 23 de xuño de 2023. Notifíquese esta Resolución a todos os compoñentes da Corporación. Pontevedra, 29 de xuño de 2023.—O Vicepresidente, Cesáreo Mosquera Lorenzo (Asinado dixitalmente).—O Secretario, Carlos Cuadrado Romay. (Asinado dixitalmente).
DELEGACIÓN DE ATRIBUCIÓNS DA ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 07/06/2023)

Por decreto da alcaldía de data 31.05.2023 adoptouse a seguinte resolución Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente 1. Delegar en D. Darius Alexandru Pumeda Villalabeitia, como concelleiro delegado a representación do concello no acto de Levantamento de Actas Previas á Ocupación do proxecto “Ensanche e mellora da EP0405, do PQ 0+000 ao PQ 1+500 (Concello de Cerdedo-Cotobade)” na Sala de Xuntas da Casa Consistorial de Carballedo o vindeiro 29 de xuño de 2023.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Comunicar a D. Darius Alexandru Pumeda Villalabeitia a presente resolución para o seu coñecemento.” Cerdedo-Cotobade, O alcalde (En funcions) Ines Aurora Silvia Antonia Sanjines Tejea Documento asinado dixitalmente á marxe
SUBVENCIÓNS CONCEDIDAS E TRAMITADAS POLO SERVIZO DE COOPERACIÓN XUÑO–SETEMBRO 2023- SERVIZO COOPERACION-DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 16/10/2023)

Pontevedra, na data da sinatura electrónica O deputado delegado da Área de Cooperación Municipal, O Secretario Xeral, (Por delegación a xefa do Servizo de Cooperación segundo R. P. nº 2016001033, de 25 de xaneiro de 2016). Marina Piñeiro Novo (Documento asinado dixitalmente á marxe)
NOMEAMENTO REPRESENTANTES DA CORPORACIÓN NOS ÓRGANOS COLEXIADOS
ADMINISTRACIÓN LOCAL — Municipal — Valga (Outros documentos, notificacións e informacións públicas, 10/07/2023)

O Pleno da Corporación do Concello de Valga, na Sesión extraordinaria celebrada o día 29 de xuño de 2023, aprobou entre outros, o seguinte acordo de nomeamento dos representantes en órganos colexiados: Visto que en virtude do disposto no artigo 38 do RD 2568/1986, de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais, procede acordar en Pleno o nomeamento de representantes da Corporación en órganos colexiados, por esta Alcaldía proponse ao Pleno a adopción do seguinte ACORDO: PRIMEIRO.- Nomear como representantes da Corporación nos órganos colexiados aos seguintes Concelleiros: SEGUNDO.- Notificar a presente resolución aos interesados a fin de que presten a aceptación a tales cargos, proceder á súa publicación no Boletín Oficial da Provincia e Taboleiro de Anuncios do Concello, e dar conta deste Decreto ao Pleno do Concello. Documento asinado dixitalmente en Valga en data á marxe. O Alcalde, José María Bello Maneiro.
APROBACIÓN DEFINITIVA MODIFICACIÓN DE CRÉDITO 9/2023
ADMINISTRACIÓN LOCAL — Municipal — Grove, O (Presupostos e cadros de persoal, 10/05/2023)

Aprobado definitivamente o expediente administrativo de modificación orzamentaria indicado, ao non presentarse ningunha reclamación no período de exposición ao público (15 días hábiles a partir da publicación no BOP da aprobación inicial), en aplicación do disposto nos artigos 169, 170, 171 e 179 do RD 2/2004, do 5 de marzo, polo que se aproba o Texto refundido da Lei reguladora das facendas locais e do RD 500/900, do 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no vixente orzamento para o ano en curso, os interesados/as debidamente lexitimados poderán interpor recurso contencioso-administrativo consonte ao establecido no artigo 171 do Texto refundido da Lei reguladora das facendas locais RD 2/2004, do 5 de marzo. O que se fai público para xeral coñecemento e efectos. O Alcalde José Antonio Cacabelos Rico (DOCUMENTO ASINADO ELECTRONICAMENTE)
APROBACIÓN INICIAL ORZAMENTO MUNICIPAL ANO 2023
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 30/01/2023)

O pleno do Concello de Cerdedo-Cotobade en sesión ordinaria de data de 26 de xaneiro de 2023 adoptou o acordo de aprobación inicial do Orzamento Municipal para o exercicio 2023, así como o cadro de persoal polo que en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público na Intervención Municipal do Concello, polo prazo de quince días hábiles, contados a partires do seguinte ao da publicación do presente edicto no Boletín Oficial da provincia, co fin de que durante o referido prazo poidan formularse as alegacións ou reclamacións que se consideren oportunas. De non presentarse reclamacións durante o indicado prazo o orzamento considerarase definitivamente aprobado. Cerdedo-Cotobade O Alcalde Asdo. Jorge Cubela López
EXPOSICIÓN PÚBLICA E COBRANZA EN PERÍODO VOLUNTARIO LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR POR LIBRE CONCORRENCIA CORRESPONDENTE AO MES DE NOVEMBRO-2022
ADMINISTRACIÓN LOCAL — Municipal — Porriño, O (Recadación, 31/01/2023)

Pola Alcaldía do concello do Porriño aprobouse en data 20 de xaneiro de 2023 o decreto número 2023-0159 cuxa parte resolutiva di: “Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por libre concorrencia, correspondente ao mes de outubro, e polo importe total de 632,54 € pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais TERCEIRO.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
LISTADO ADMITIDOS EXCLUIDOS PLAZA DE CONDUCTOR
ADMINISTRACIÓN LOCAL — Municipal — Mancomunidade Intermunicipal do Baixo Miño (Persoal, oposicións, 12/09/2023)

Rematado o prazo de presentación de instancias de participación do devandito proceso selectivo, de acordo co previsto nas bases xerais e específicas da convocatoria publicada no BOPPO de 22 de xuño de 2023 e convocatoria publicada no no Boletín Oficial do Estado,11 de xullo de 2023 número 164 pola presente PRIMEIRO.- Aprobar a listaxe definitivamente de aspirantes admitidos/as e excluídos/as. A lista de persoas admitidas queda, con carácter definitivo, como segue: Ninguén Comunícase ás persoas interesadas neste procedemento que dispoñen dun prazo de dez (10) días hábiles dende o día seguinte a publicación deste Decreto no BOPPO, na sede electrónica https://baixomino.sedelectronica. gal/info. para presentar alegacións contra esta lista provisional, e de non habelas consideraranse aprobadas de maneira definitiva. SEGUNDO.- O TRIBUNAL estará constituído polos seguintes membros: -PRESIDENTA: Ana Isabel Morgadas Campo, interventora do Concello de Tomiño, como suplente Mónica Liméres González Técnica de Administración Xeral do Concello de Tomiño -VOGAIS: -SECRETARIA: Catalina Echevarría Buades, Secretaria do Concello de Tomiño, como suplente José María Valcarce, Técnico de Xestión do Concello de Tomiño Seralles de aplicación aos membros do tribunal as causas de abstención e recusación establecidas nos artigos 23 e 24 da Lei 40/2015, do 1 de outubro, de réxime xurídico do sector público. TERCERIO.- Fixar como data de constitución do Tribunal o día 29 de setembro de 2023, ás 11:30 no pavillon da Carballa sito no termino municipal do concello de Tomiño Unha vez constituído o Tribunal cualificador procederáse de xeito inmediato no mesmo dia á celebracion da primeira das probas nas que consiste a presente seleccion. CUARTO.- As/os aspirantes admitidos/as que non acreditaron estar en posesión do certificado de lingua galega ou CELGA 1, deberán realizar unha proba de coñecemento da lingua galega no caso de ser seleccionados QUINTO.- A presente resolución publicarase no BOPPO na sede electrónica da MANCOMUNIDADE (para xeral coñecemento aos efectos previstos nas bases da convocatoria. A PRESIDENTA, Sandra González Álvarez Documento asinado en Tomiño por sinatura dixital certificada na data que figura á marxe. Certifico que a presente resolución foi dictada pola sra presidentta Asdo CATALINA ECHEVARRIA BUADES SECRETARIA MANCOMUNIDADE DO BAIXO MIÑO
DELEGACIÓN DAS FUNCIÓNS DA ALCALDÍA NA PRIMEIRA TENENTE DE ALCALDE D.ª M.ª ÁNGELES DOMÍNGUEZ FERNÁNDEZ
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 19/07/2023)

Ante a ausencia do alcalde o día 27.06.2023 (de 14:00 a 14:30 h) e visto o establecido nos artigos 23.3 da Lei 7/1985, de 2 de abril, reguladora das bases do réxime local e os artigos 44 e 47 do Regulamento de organización, funcionamento e réxime xurídico das entidades locais; faise público para xeral coñecemento, a súa substitución pola concelleira e primeira tenente de alcalde, M.ª Ángeles Domínguez Fernández para o desempeño das funcións propias do cargo; acordada mediante o decreto núm.2023-0682. O alcalde. Jose A. Cacabelos Rico. Documento asinado electronicamente.